open-index/open-wikipedia-markdown huggingface dataset:
Ջամպիեռո Մարինի

**Ջամպիեռո Մարինի** (, ), իտալացի ֆուտբոլիստ, պաշտպան և կիսապաշտպան։ Նա հայտնի է իտալական «Ինտերնացիոնալե» ակումբի կազմում իր ելույթներով։

Նա 1982 թվականին Իտալիայի ազգային հավաքականի կազմում դարձել է աշխարհի չեմպիոն։ Որպես մարզիչ՝ 1993/94 թվականների մրցաշրջանում «Ինտերի» հետ նվաճել է ՈՒԵՖԱ-ի գավաթը։

## Կարիերա
### Ակումբային
Ջամպիեռո Մարինին կարիերան սկսել է Սերիա D-ի Լոդից «Ֆանֆուլա» ակումբում: Այնուհետև խաղացել է «Վարեզեի», «Ռեջինայի» և «Տրիեստինայի» կազմում։ «Վարեզեի» կազմում երկու անգամ նվաճել է Սերիա B-ի չեմպիոնի տիտղոսը և նորամուտն է նշել Սերիա A-ում:

1975 թվականի ամռանը դարձել է Միլանի «Ինտերնացիոնալե» խաղացող, իսկ օգոստոսի 27-ին նորամուտն է նշել առաջին թիմի կազմում: Ինտերի հետ Մարինին նվաճել է Իտալիայի 1979/80 թվականների առաջնությունը և երկու գավաթ:

Ընդհանուր առմամբ, «Ինտերի» կազմում Սերիա A-ում անցկացրել է 256 խաղ՝ խփելով 10 գոլ, Իտալիայի գավաթում՝ 77 խաղ, 1 գոլ, եվրոպական մրցաշարերում՝ 42 խաղ, 2 գոլ: 1986 թվականին ավարտել է կարիերան:

### Ազգային հավաքական
Ջամպիեռո Մարինին Իտալիայի ազգային հավաքականի կազմում նորամուտը նշել է 1980 թվականի նոյեմբերի 1-ին՝ 1982 թվականի Աշխարհի առաջնության որակավորման Դանիայի հավաքականի դեմ խաղում:

Աշխարհի առաջնության եզրափակիչ մրցաշարում խաղացել է որպես պաշտպանողական կիսապաշտպան: Ընդհանուր առմամբ, առաջնությունում խաղացել է 5 խաղ և իր թիմի հետ դարձել է աշխարհի չեմպիոն:

Մարինին իր վերջին խաղը ազգային հավաքականի կազմում խաղացել է 1983 թվականին։ Ընդհանուր առմամբ, ազգային հավաքականի կազմում խաղացել է 20 խաղ, բայց ոչ մի գոլ չի խփել:

### Մարզչական
Մարինին աշխատել է «Ինտերի» մարզչական շտաբում, և 1993/94 մրցաշրջանի կեսերին դարձել է գլխավոր մարզիչ: Ակումբը, ի վերջո, Իտալիայի առաջնությունում զբաղեցրել է 13-րդ տեղը, բայց կարողացել է նվաճել ՈՒԵՖԱ-ի գավաթը՝ եզրափակիչ երկու խաղերում էլ հաղթելով ավստրիական «Կասինո» թիմին:

1996 թվականի վերջին ստանձնել է Սերիա C1-ի Կոմո ակումբի ղեկավարությունը, բայց աշխատել է միայն մինչև մրցաշրջանի ավարտը, քանի որ չի կարողացել թիմը տանել դեպի Սերիա B։ Մարինին նմանատիպ մարտահրավերի է բախվել «Կրեմոնեզեում», և հաջողությամբ հաղթահարել է այն՝ Սերիա C1 մրցաշարում զբաղեցնելով երկրորդ տեղը։ Հաջորդ 1998/99 մրցաշրջանում թիմը Սերիա B-ում զբաղեցրել է վերջին տեղը, և Մարինին հեռացվել է աշխատանքից։ Ավելի ուշ աշխատել է «Կոմոյի» հետ։

## Ձեռքբերումներ
### Որպես խաղացող

#### Ակումբային
##### «Վարեզեում»

* Սերիա B-ի հաղթող (2)՝ 1969/70, 1973/74

##### «Ինտերում»
* Իտալիայի չեմպիոն՝ 1979/80
* Իտալիայի գավաթակիր (2)՝ 1977/78, 1981/82

#### Ազգային հավաքական
* Աշխարհի չեմպիոն՝ 1982

### Որպես մարզիչ
* ՈՒԵՖԱ-ի գավաթակիր՝ 1993/94

## Ծանոթագրություններ

## Արտաքին հղումներ
* 
* 
* Профиль на сайте ''weltfussball.de''
* Профиль на сайте ''FootballDatabase.eu''

 
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Իտալիայի ֆուտբոլի ազգային հավաքական
Կատեգորիա:Ռեջինայի ֆուտբոլիստներ
Կատեգորիա:Վարեզեի ֆուտբոլիստներ
Կատեգորիա:Տրիեստինայի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Ֆուտբոլի աշխարհի չեմպիոններ
Կատեգորիա:Տղամարդկանց ֆուտբոլի կիսապաշտպաններ
Sun Cruise Resort & Yacht

**Sun Cruise Resort & Yacht** (), հյուրանոց Կորեայի Հանրապետության Չոնդոնջին քաղաքում, երկրի արևելյան ափին: Նախագծված լինելով զբոսանավի, մասնավորապես՝ Royal Caribbean International *Sovereign* դասի զբոսանավի տեսքով, հյուրանոցն ունի 165 մետր երկարություն և 45 մետր բարձրություն և նայում է ծովափնյա հանգստավայրին։

## Նկարագրություն
Քանի որ հյուրանոցը կառուցված է մեծ ժայռի գագաթին և նայում է ծովին, տպավորություն է ստեղծվում, թե զբոսանավ է խորտակվել։  

Հյուրանոցն ունի 211 համար, այդ թվում՝ ննջասենյակներ և շքասենյակներ, և հանդիսությունների վեց սրահ։ Հյուրանոցում գործում է վեց ռեստորան, որոնց ճաշացանկում կորեական և եվրոպական խոհանոցներ են, իսկ վերին հարկում կա պտտվող բար։ 

Կան սպորտով զբաղվելու հարմարություններ՝ գոլֆի ցանկապատված դաշտ, վոլեյբոլի խաղահրապարակ և ֆիթնես ակումբ։ Զբոսանավի թեման ընդգծվում է հյուրանոցի ողջ տարածքում բարձրախոսներով հնչող ալիքների ձայնով և լողավազանում աղի ջրի օգտագործմամբ։ 

Հանգստավայրում, հյուրանոցի հարևանությամբ, կա նաև զբոսայգի։ Լանդշաֆտային այգիների մեջ աչքի են ընկնում «Խոստման ձեռքերը»՝ գետնից բարձրացող երկու հսկա ձեռքերը, ինչպես նաև մի շարք այլ քանդակներ։ Այստեղ կան նաև ծովի վրա կախված, ապակե հատակով դիտահարթակ, ցուցասրահ և լիճ։ 

2003 թվականին Թուրքիայում բացվել է «Տիտանիկ» հյուրանոցը, որը զբոսանավի տեսքով նմանատիպ կառույց է։

## Ծանոթագրություններ

## Արտաքին հղումներ
* 
* Լուսանկարներ

Կատեգորիա:2002 հիմնադրված ընկերություններ
Կատեգորիա:Ընկերություններ այբբենական կարգով
Կատեգորիա:Հարավային Կորեայի շենքեր և կառույցներ
Կինը կին է

**Կինը կին է** (ֆրանսերեն. ***Une femme est une femme***) Ժան-Լյուկ Գոդարի ֆրանս-իտալական փորձարարական, երաժշտական ​​ռոմանտիկ կատակերգությունը, նկարված 1961 թվականին: Գլխավոր դերերում են Ժան-Պոլ Բելմոնդոն, Աննա Կարինան և Ժան-Կլոդ Բրիալին: Ամերիկյան երաժշտական ​​կատակերգությանը նվիրված և ֆրանսիական նոր ալիքի հետ կապված այս ֆիլմը Գոդարի երրորդ լիամետրաժ ֆիլմն է (նրա երկրորդ ֆիլմի՝ «Փոքրիկ զինվորի» թողարկումը հետաձգվել էր գրաքննության պատճառով) և նրա առաջին գունավոր և «Սինեմասկոպ» ֆորմատով ֆիլմը։

## Սյուժե
Ֆիլմը պատմում է էկզոտիկ պարուհի Անժելայի և նրա սիրելի Էմիլի հարաբերությունների մասին: Անժելան ցանկանում է երեխա ունենալ, բայց Էմիլը պատրաստ չէ: Էմիլի լավագույն ընկեր Ալֆրեդը նույնպես ասում է, թե սիրում է Անժելային և շարունակում է մեղմ հետապնդումը: Անժելան և Էմիլը վիճում են երեխա ունենալու համար, և ինչ-որ պահի, որոշելով, որ չեն զրուցելու միմյանց հետո, շարունակում են իրենց վեճը՝ գրքերը դարակից հանելով և վերնագրերը մատնացույց անելով: Մինչ Էմիլը համառորեն շարունակում է մերժել Անժելայի՝ երեխա ունենալու առաձարկը, Անժելան վերջապես ընդունում է Ալֆրեդի խնդրանքը և գիշերում նրա հետ: Սա ապացուցում է, որ նա պատրաստ է անել ամեն բան երեխա ունենալու համար: Նա և Էմիլը վերջապես հաշտվում են, ուստի նա հնարավորություն է ստանում դառնալու երեխայի հայրը։ Նրանք սեռական հարաբերություն են ունենում, ապա մի փոքր բառախաղ են սկսում, որը ֆիլմին տալիս է իր վերնագիրը. զայրացած Էմիլն ասում է. «Angéla, tu es infâme» («Անժելա, դու սարսափելի ես»), իսկ Անժելան հակադարձում է. «Non, je suis une femme» («Ոչ, ես կին եմ»):

## Դերերում
* Աննա Կարինա - *Անժելա*
* Ժան-Կլոդ Բրիալի - *Էմիլ Ռեկամիեր*
* Ժան-Պոլ Բելմոնդո - *Ալֆրեդ Լուբիտշ*
* Հենրի Ատալ - *կեղծ կույր տղամարդ 2*
* Կարին Բալմ
* Դորոթե Բլանկ - *3-րդ մարմնավաճառ*
* Մարի Դյուբուա - *Անժելայի ընկեր*
* Էռնեստ Մանզեր - *բարի սեփականատեր*
* Ժան Մորու - *բարի կին*
* Նիկոլ Պաքին - *Սյուզան*
* Ժիզել Սանդրե - *մարմնավաճառ 2*
* Մարիոն Սարրո - *մարմնավաճառ 1*
* Դոմինիկ Զարդի - *կեղծ կույր տղամարդ 1*

## Մրցանակներ և անվանակարգեր
'''Բեռլինի 11-րդ կինոփառատոն''' 

**Անվանակարգ**

* Ոսկե արջ (առաջադրվել է)

**Մրցանակներ**

* Արծաթե արջ՝ լավագույն դերասանուհի անվանակարգում (Աննա Կարինա)
* «Արծաթե արջ» արտակարգ ժյուրիի մրցանակ

## Ծանոթագրություններ

## Հղումներ
* 
* *[https://web.archive.org/web/20190907043001/https://www.allmovie.com/movie/a-woman-is-a-woman-v55077 Կինը կին է]* at AllMovie
* ''Կինը կին է'' – an essay by J. Hoberman at The Criterion Collection

Կատեգորիա:Ժան Լյուկ Գոդարի ֆիլմեր
Ըմբշամարտի Ասիայի առաջնություն 2011

**Ըմբշամարտի Ասիայի առաջնություն 2011**, անցկացվել է 2011 թվականի մայիսի 19-ից 22-ը Ուզբեկստանի մայրաքաղաք Տաշքենդում:

## Մեդալներ

## Մեդալային հաշվարկ ըստ ոճերի

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մասնակից երկրներ

* (21)
*28px Չինական Թայբեյ (5)
* (19)
* (14)
* (9)
* (21)
* (3)
* (21)
* (20)
* (14)
* (11)
* (2)
* (2)
* (17)
* (7)
* (14)
* (3)
* (2)
* (1)
* (20)
* (8)

## Արտաքին հղումներ
*Results
*Official website

Կատեգորիա:2011 ըմբշամարտում
Կատեգորիա:2011 մայիսի իրադարձություններ
Կատեգորիա:Ըմբշամարտի Ասիայի առաջնություններ
Ըմբշամարտի Ասիայի առաջնություն 2009

**Ըմբշամարտի Ասիայի առաջնություն 2009**, անցկացվել է 2009 թվականի մայիսի 2-ից 7-ը Թաիլանդի Պատտայա քաղաքում:

## Մեդալներ

## Մեդալային հաշվարկ ըստ ոճերի

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մասնակից երկրներ

* (20)
*28px Չինական Թայբեյ (16)
* (19)
* (7)
* (14)
* (7)
* (20)
* (2)
* (21)
* (19)
* (2)
* (13)
* (9)
* (2)
* (1)
* (4)
* (2)
* (21)
* (5)
* (6)
* (3)
* (14)
* (6)
* (1)
* (10)

## Արտաքին հղումներ
*Official website
*Official website
*Official website
*Official website

Կատեգորիա:2009 ըմբշամարտում
Կատեգորիա:2009 մայիսի իրադարձություններ
Կատեգորիա:Ըմբշամարտի Ասիայի առաջնություններ
Ըմբշամարտի Ասիայի առաջնություն 2013

**Ըմբշամարտի Ասիայի առաջնություն 2013**, անցկացվել է 2013 թվականի ապրիլի 18-ից 22-ը Հնդկաստանի մայրաքաղաք Նյու Դելիում:

## Մեդալներ

## Մեդալային հաշվարկ ըստ ոճերի

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մասնակից երկրներ

* (21)
*28px Չինական Թայբեյ (10)
* (21)
* (14)
* (6)
* (21)
* (3)
* (21)
* (18)
* (14)
* (7)
* (2)
* (21)
* (3)
* (8)
* (10)
* (6)
* (7)
* (15)
* (9)

## Ծանոթագրություններ

## Արտաքին հղումներ
*Official website

Կատեգորիա:2013 ապրիլի իրադարձություններ
Կատեգորիա:2013 ըմբշամարտում
Կատեգորիա:Ըմբշամարտի Ասիայի առաջնություններ
Փեգի Գարապեկյան

**Փեգի Գարաբեկյան** (, ), հայկական ծագմամբ ամերիկացի մոդել, գեղեցկության տիտղոսակիր և մարդու իրավունքների ակտիվ պաշտպան, որը թագադրվել է «Միսս Տիեզերք Հայաստան 2025» մրցույթում և կներկայացնի Հայաստանը «Միսս Տիեզերք 2025» գեղեցկության մրցույթում։

## Վաղ կյանք
Գարաբեկյանը ծնվել է 1994 թվականի դեկտեմբերի 27-ին Իրանում՝ հայկական ընտանիքում և մեծացել է Հնդկաստանում։ Այնտեղ չորս տարի ապրելուց հետո նրա ընտանիքը տեղափոխվել է Միացյալ Նահանգներ։

## Նորաձևություն
### «Միսս Տիեզերք»-ից առաջ
2015 թվականին Գարաբեկյանը մասնակցել է Միացյալ Նահանգներում անցկացված «Միսս Ասիա ԱՄՆ» մրցույթին։ Նա զբաղեցրել է երրորդ տեղը և արժանացել «Միսս բարեհամբույրություն» և «Ժողովրդի ընտրություն» մրցանակներին:

2024 թվականին Գարաբեկյանը թագադրվեl 1 որպես «Միսս Խաղաղօվկիանոսյան ափ ԱՄՆ» և հետագայում մասնակցեl 1 «Միսս Կալիֆոռնիա ԱՄՆ 2024» մրցույթին:

Նա նաև նշանակվել է «Միսս Աշխարհ Ամերիկա 2023»-ի դեսպան, որի ընթացքում նա ստացել է «Միսս Արևի շող 2023» և «Միսս Հոլիվուդ 2024» պատվավոր տիտղոսները:

2025 թվականին նա ստացել է «Միսս Վիզկայա լողազգեստ» տիտղոսը՝ դառնալով Արևմտյան ափից (այդ թվում՝ Կալիֆոռնիայից) առաջին հաղթողը, որը արժանացել է այդ տիտղոսին։

### Միսս Տիեզերք
Գարաբեկյանը թագադրվել է «Միսս Տիեզերք 2025» մրցույթում և կներկայացնի իր երկիրը «Միսս Տիեզերք» մրցույթում, որը կկայանա նոյեմբերի 21-ին Թաիլանդի Նոնթաբուրի քաղաքում։

## Ծանոթագրություններ

## Արտաքին հղումներ

 
Կատեգորիա:Ամերիկահայեր
Կատեգորիա:Ամերիկացի մոդելներ
Կատեգորիա:Հայ մոդելներ
Ըմբշամարտի Ասիայի առաջնություն 2014

**Ըմբշամարտի Ասիայի առաջնություն 2014**, անցկացվել է 2014 թվականի ապրիլի 23-ից 27-ը Ղազախստանի մայրաքաղաք Աստանայում:

## Մեդալներ

## Մեդալային հաշվարկ ըստ ոճերի

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մասնակից երկրներ

* (23)
*28px Չինական Թայբեյ (10)
* (22)
* (16)
* (9)
* (24)
* (1)
* (24)
* (19)
* (16)
* (10)
* (3)
* (20)
* (15)
* (10)
* (24)
* (11)

## Արտաքին հղումներ
*Official Results Book

Կատեգորիա:2014 ապրիլի իրադարձություններ
Կատեգորիա:2014 ըմբշամարտում
Կատեգորիա:Ըմբշամարտի Ասիայի առաջնություններ
Ըմբշամարտի Ասիայի առաջնություն 2015

**Ըմբշամարտի Ասիայի առաջնություն 2015**, անցկացվել է 2015 թվականի մայիսի 6-ից 10-ը Կատարի մայրաքաղաք Դոհայում:

## Մեդալներ

## Մեդալային հաշվարկ ըստ ոճերի

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մասնակից երկրներ

*28px Չինական Թայբեյ (1)
* (1)
* (24)
* (3)
* (21)
* (16)
* (12)
* (24)
* (2)
* (24)
* (17)
* (15)
* (10)
* (6)
* (1)
* (5)
* (2)
* (22)
* (3)
* (11)
* (1)
* (8)
* (2)
* (20)
* (5)

## Արտաքին հղումներ
*Results Book
*UWW Official website
*Organizers Official website

Կատեգորիա:2015 մայիսի իրադարձություններ
Կատեգորիա:2015 ըմբշամարտում
Կատեգորիա:Ըմբշամարտի Ասիայի առաջնություններ
Էնրիկո Կիեզա

**Էնրիկո Կիեզա** (; ), իտալացի ֆուտբոլիստ, հարձակվող։ Իտալիայի հավաքականի կազմում՝ Եվրո-1996-ի և 1998 թվականի աշխարհի առաջնության մասնակից։

## Ակումբային կարիերա
Էնրիկոյի կարիերայի առաջին պրոֆեսիոնալ ակումբը «Սամպդորիան» էր։ Սակայն երկար ժամանակ նա չէր կարողանում դառնալ առանցքային խաղացող, ամեն նոր մրցաշրջան սկսում էր վարձավճարով այլ ակումբում։ Եվ միայն 1995 թվականին Կիեզան կարողացավ հաստատվել «Սամպդորիայի» կազմում։ Մրցաշրջանում խփելով ավելի քան 20 գոլ՝ հարձակվողը տեղափոխվեց «Պարմա», որտեղ դարձավ ակումբի ռեկորդակիր եվրագավաթներում խփած գոլերի քանակով։ Մի քանի մրցաշրջան խաղալով՝ հարձակվողը մեկնում է Ֆլորենցիա՝ «Ֆիորենտինա», որտեղ արագ դառնում է երկրպագուների սիրելին։ 2001 թվականին, երբ «Ֆիորենտինայում» ճգնաժամ սկսվեց, Էնրիկոն այն քչերից էր, որ հավատարիմ մնաց թիմին։ Սակայն մեկ տարի անց ակումբը սնանկացավ, և Կիեզան դարձավ ազատ գործակալ։ Որոշ ժամանակ խաղալով «Լացիոյում»՝ Էնրիկոն տեղափոխվում է «Սիենա», որտեղ շուտով դառնում է թիմի ավագը։

## Ընտանիք
Ֆեդերիկոյի որդին նույնպես պրոֆեսիոնալ ֆուտբոլիստ է, Եվրոպայի չեմպիոն, ներկայումս հանդես է գալիս «Լիվերպուլում», Իտալիայի հավաքականում ավելի շատ հանդիպում է անցկացրել, քան հայրը։

Էնրիկոն և նրա որդի Ֆեդերիկոն պատմության մեջ առաջին հայր և որդի զույգն էին, որոնց հաջողվել է գոլ խփել Եվրոպայի առաջնություններում (Էնրիկոն գոլ է խփել Իտալիայի հավաքականի կազմում Եվրո-1996-ում, իսկ Ֆեդերիկոն՝ Եվրո-2020-ում)։

## Ձեռքբերումներ
### Ակումբային

* ՈՒԵՖԱ Գավաթակիրների գավաթի դափնեկիր՝ 1989/90
* Իտալիայի գավաթի դափնեկիր՝ 1998/99, 2000/01
* ՈՒԵՖԱ գավաթի դափնեկիր՝ 1998/99

### Անձնական
* Իտալիայի տարվա ֆուտբոլիստ Guerin Sportivo-ի վարկածով․ 1996
* ՈՒԵՖԱ-ի գավաթի լավագույն ռմբարկու՝ 1998/99

## Ծանոթագրություններ

## Արտաքին հղումներ
* Профиль игрока на www.123football.com

 
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սիենայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆիորենտինայի ֆուտբոլիստներ
Survive (երգ)

**«Survive»**, շոտլանդացի երգիչ Լյուիս Քափալդիի երգը, որը թողարկվել է որպես սինգլ 2025 թվականի հունիսի 27-ին։  2025 թվականի Գլաստոնբերի փառատոնում Լյուիս Քափալդիի ելույթից հետո «Survive» երգն ընդգրվել է բրիտանական UK Singles Chart-ում՝ գլխավորելով այն։

## Երգի մասին
«Survive» երգը գրել են Լյուիս Քափալդին և Rømans-ը (նախկինում նրա հետ գրել էր «Someone You Loved» հիթը)։  «Survive»-ը դարձել է Քափալդիի առաջին սինգլը նրա երաժշտական կարիերայում երկու տարվա դադարից հետո, որը կապված էր երգչի առողջական խնդիրների, մասնավորապես՝ ախտորոշված Տուրետի համախտանիշի հետ։  Դադարից առաջ Քափալդիի վերջին ելույթը տեղի էր ունեցել Գլաստոնբերիի փառատոնում 2023 թվականի հունիսին, որտեղ ելույթը կրճատվել էր Տուրետի համախտանիշի նոպայի և դրան հաջորդած ձայնի հետ կապված խնդիրների պատճառով, բայց այդ ժամանակ հանդիսատեսը շարունակել է երգել նրա փոխարեն՝ աջակցելով կատարողին։ 

Երկու տարի անց տեղեկություն է հայտնվել այն մասին, որ Լյուիս Քափալդին անակնկալ ելույթ է պատրաստում 2025 թվականի Գլաստոնբերիում և պատրաստվում է թողարկել նոր սինգլ։  Սինգլը թողարկվել է հունիսի 27-ին` այն նույն օրը, երբ նա ելույթ է ունեցել Գլաստոնբերիում։

## Տեսահոլովակ
Երգի տեսահոլովակի ռեժիսորը Հեկտոր Դոկրիլն է, որն ավելի վաղ Լյուիս Քափալդիի համար նկարահանել էր «Pointless» տեսահոլովակը։  Տեսահոլովակում Քափալդին նստած է սենյակի մեջտեղում գտնվող աթոռին, կիթառ է նվագում և երգում, տեսահոլովակի ընթացքում ցուցադրվում են վավերագրական տեսագրություններ երգչի կյանքի տարբեր փուլերից՝ սկսած մանկությունից, վերջացրած առողջական խնդիրների հետ կապված կարիերայի հարկադիր դադարին նախորդած պահերով:

## Հիթ-շքերթներ
2025 թվականի հուլիսի 4-ին «Survive»-ը ներառվել Է բրիտանական UK Singles Chart-ի առաջին հորիզոնականում։

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Լյուիս Քափալդիի երգեր
Քըրք Ղազարյան

**Քըրք Վաղո Ղազարյան** (, ), ամերիկահայ շախմատիստ, գրոսմայստեր (2024)։

## Շախմատային կարիերա
2020 թվականի հունիսին Ղազարյանը երկրորդ տեղն է զբաղեցրել Համահայկական խաղերի շախմատի մրցաշարում։

2023 թվականի հունվարին նա ընդգրկվել է շախմատի Ամերիկայի հավաքականի կազմում։

2023 թվականի փետրվարին նա Ռոշֆորի շախմատի փառատոնի մաստերս մրցաշարում բաժանել է երկրորդ տեղը, լրացուցիչ ցուցանիշներով զբաղեցրել է երկրորդ տեղը՝ առաջ անցնելով Հարշա Բհարաթակոտիից, Մոմչիլ Նիկոլովից և Պեյո Դուբուեից։

2023 թվականին Ղազարյանը իրավունք է ստացել մասնակցելու Շախմատի աշխարհի գավաթին, բայց չի կարողացել մասնակցել մրցաշարին, և նրան փոխարինել է Ջանմարկո Լեիվան։

2024 թվականի հունվարին Քըրք Ղազարյանը լրացրել գրոսմայստերական վերջին նորման՝ Նյու Յորքի շախմատի նորմերի մրցաշարում հաղթելով Միկլոշ Գալյաշին։

Գրոսմայստերի կոչումը նա ստացել է 2024 թվականի դեկտեմբերին, երբ վարկանիշը գերազանցել է 2500-ը։

## Վարկանիշի փոփոխության գրաֆիկ

## Ծանոթագրություններ

Կատեգորիա:21-րդ դարի ամերիկացիներ
Կատեգորիա:Ամերիկահայ շախմատիստներ
Կատեգորիա:Ամերիկացի շախմատիստներ
Կատեգորիա:Ապրող անձինք
Կատեգորիա:Շախմատի գրոսմայստերներ
Դենիել Նարոդիցկի

**Դենիել Նարոդիցկի** (, ), ամերիկացի շախմատիստ, գրոսմայստեր (2013), շախմատային մեկնաբան և սթրիմեր։

2015 թվականին նա ԱՄՆ-ի հավաքականի կազմում մասնակցել է Ծաղկաձորում կայացած աշխարհի թիմային առաջնությանը, որտեղ 7 հնարավորից վաստակել է 4 միավոր։

## Կենսագրություն
Նարոդիցկու ծնողները ԽՍՀՄ-ից հրեա ներգաղթյալներ էին։ Նրա հայրը՝ Վլադիմիրը, ներգաղթել էր Ուկրաինայից, իսկ մայրը՝ Լենան՝ Ադրբեջանից։

Նարոդիցկուն շախմատի հետ վեց տարեկանում ծանոթացրել է հայրը։ Նա շուտով սկսել է լրջորեն զբաղվել այդ խաղով։

2007 թվականին նա Անթալիայում հաղթել է մինչև 12 տարեկանների աշխարհի առաջնությունում՝ 11 հնարավորից վաստակելով 9½ միավոր։
ձախից|մինի|200x200փքս|2012 թվականին
Նարոդիցկին 2011, 2012 և 2013 թվականներին մասնակցել է ԱՄՆ-ի պատանեկան առաջնություններին՝ 2013 թվականին զբաղեցնելով առաջին տեղը՝ 9-ից 6½ միավորով։

Գրոսմայստերի առաջին նորմը Նարոդիցկին լրացրել է 2011 թվականի հուլիսին*Benasque Open մրցաշարում*։ Երկրորդ նորմը լրացրել է 2013 թվականի Ֆիլադելֆիայի բաց առաջնությունում՝ բաժանելով առաջին տեղը։ Վերջին նորմը լրացրել է 2013 թվականին կրկին *Benasque Open*-ում։ Տիտղոսը պաշտոնապես շնորհվել է տարվա վերջում, երբ Նարոդիցկին 18 տարեկան էր։

2014 թվականին նա արժանացել է Սեմֆորդի շախմատի կրթաթոշակին։ Նույն թվականին նա զբաղեցրել է 5-րդ տեղը Լաս Վեգասի *Millionaire Chess Open* մրցաշար շում:

Նարոդիցկին մասնակցել է 2011, 2014, 2015, 2017 և 2021 թվականների ԱՄՆ-ի առաջնություններին։ 2021 թվականի ԱՄՆ-ի առաջնությունում նա հաղթել է Ֆաբիանո Կարուանային։

ՖԻԴԵ-ի վարկանիշային աղյուսակում Նարոդիցկին մշտապես եղել է աշխարհի լավագույն 150 խաղացողների շարքում։ ԱՄՆ-ում նա լավագույն քսան խաղացողների շարքում էր։

Նարոդիցկին սովորել է Հիլսբորոյի Քրիստալ Սփրինգս Ափլենդս դպրոցում, իսկ 2019 թվականին ավարտել է Սթենֆորդի համալսարանը՝ ստանալով պատմության բակալավրի աստիճան։

Ապրել է Շառլոթում։ Տիրապետել է ռուսերենին և որոշ չափով իսպաներենին:

Նարոդիցկին մահացել է 2025 թվականի հոկտեմբերի 19-ին Շառլոթում։ Նրա մահվան մասին հայտնել են ՖԻԴԵ-ի մամուլի ծառայությունը, քաղաքի շախմատի կենտրոնը և ընտանիքը, սակայն մանրամասներ չեն հաղորդվել։

## Համացանցում
Նարոդիցկին Chess.com կայքում խաղացել է *DanielNaroditsky*, իսկ lichess.org կայքում՝ *RebeccaHarris* անունով։ Երկու կայքերում էլ նա զբաղեցրել է առաջատար դիրքեր բուլիտում և բլիցում։ Chess.com-ում բուլիտի նրա առավելագույն վարկանիշը եղել է 3553, իսկ lichess-ում՝ 3326։

Թիմային մրցաշարերում նա խաղացել է Սերգեյ Շիպովի *Crestbook* ակումբի կազմում**:

Նարոդիցկին հայտնի սթրիմեր էր․ ուներ 416․000 բաժանորդ YouTube-ում և 316․000՝ Twitch-ում:

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ

* Ելույթները աշխարհի թիմային առաջնություններում

Կատեգորիա:20-րդ դարի ամերիկացի հրեաներ
Կատեգորիա:21-րդ դարի ամերիկացի հրեաներ
Կատեգորիա:Ամերիկացի շախմատիստներ
Կատեգորիա:Շախմատի գրոսմայստերներ
Կատեգորիա:Սթենֆորդի համալսարանի շրջանավարտներ
Սանաե Տակաիչի

**Սանաե Տակաիչի** (, ), ճապոնացի քաղաքական և պետական գործիչ, Ճապոնիայի վարչապետ 2025 թվականի հոկտեմբերի 21-ից։ Ներքին գործերի և կապի նախարար (2014֊2017, 2019֊2020)։ Ճապոնիայի Լիբերալ-դեմոկրատական կուսակցության նախագահ 2025 թվականի հոկտեմբերի 4-ից։

## Կենսագրություն
Սանաե Տակաիչին ծնվել է 1961 թվականի մարտի 7-ին, Յամատոկորիյամա քաղաքում, Նարա պրեֆեկտուրա, Ճապոնիա։ 

Կոբեի համալսարանն ավարտելուց հետո նա մեկնել է Ամերիկայի Միացյալ Նահանգներ, որտեղ աշխատել է որպես Ներկայացուցիչների պալատի Դեմոկրատական կուսակցության անդամ Պատրիսիա Շրյոդերի օգնական։

Սանաե Տակաիչին դարձել է հեռուստահաղորդավարուհի և սկսել ակտիվ քաղաքական գործունեություն։ 1993 թվականի խորհրդարանական ընտրություններում առաջին անգամ ընտրվել է Ներկայացուցիչների պալատի անդամ՝ որպես անկախ թեկնածու։ 1994 թվականին միացել է Լիբերալների կուսակցությանը, որն այնուհետև միավորվել է «Նոր հորիզոններ» կուսակցության հետ։ 1996 թվականին, Կոիչի Կատոյի աջակցությամբ, նա միացել է Լիբերալ-դեմոկրատական կուսակցությանը։ Ավելի ուշ նշանակվել է տնտեսության, առևտրի և արդյունաբերության նախարարի խորհրդարանական փոխօգնական՝ Կեյզո Օբուչիի կառավարությունում։

2003 թվականի խորհրդարանական ընտրություններում Տակաիտին կորցրել է իր տեղը Ներկայացուցիչների պալատում, սակայն արդեն հաջորդ՝ 2005 թվականի ընտրություններում կարողացել է վերարտրվել։ Բացի այդ, նա զբաղեցրել է մի շարք պաշտոններ Սինձո Աբեի առաջին կառավարությունում, այդ թվում՝ գիտատեխնիկական քաղաքականության և հասարակական հարցերի պետական նախարարի պաշտոնները։

2014 թվականի սեպտեմբերին Սանաե Տակաիչին առաջին անգամ նշանակվել է ներքին գործերի և կապի նախարար Սինձո Աբեի կառավարությունում և այդ պաշտոնը զբաղեցրել է մինչև 2017 թվականի օգոստոսը։ 2019 թվականի սեպտեմբերին նա կրկին զբաղեցրել է այդ պաշտոնը։ 2022 թվականի օգոստոսի 10-ին Ֆումիո Կիսիդան նրան նշանակել է տնտեսական անվտանգության հարցերով պետական նախարար, սակայն 2023 թվականի հոկտեմբերի 1-ին նա լքել է այդ պաշտոնը և կենտրոնացել կուսակցական գործունեության վրա։

2024 թվականի սեպտեմբերին նա մասնակցել է Լիբերալ-դեմոկրատական կուսակցության նախագահի ընտրություններին, սակայն երկրորդ փուլի արդյունքներով պարտվել է Շիգերու Իշիբային։ 

2025 թվականի հոկտեմբերի 4-ին Սանաե Տակաիչին ընտրվել է Ճապոնիայի Լիբերալ-դեմոկրատական ​​կուսակցության նախագահ՝ Շիգերու Իշիբայի հրաժարականից հետո անցկացված արտահերթ ընտրություններում։

2025 թվականի հոկտեմբերի 21-ին նա դարձել է Ճապոնիայի 104-րդ վարչապետը և առաջին կինն այդ պաշտոնում։

## Ծանոթագրություններ

## Արտաքին հղումներ
* Սանաե Տակաիչիի պաշտոնական կայքը (ճապոներեն)

 
Կատեգորիա:20-րդ դարի լրագրողներ
Կատեգորիա:21-րդ դարի կին քաղաքական գործիչներ
Կատեգորիա:Ճապոնացի կանայք
Կատեգորիա:Ճապոնացի հակակոմունիստներ
Կատեգորիա:Ճապոնիայի վարչապետներ
Կատեգորիա:Ճապոնիայի քաղաքական գործիչներ
Ղոլամռեզա Ֆարհախի

**Ղոլամռեզա Ֆարհախի** (), իրանցի հունահռոմեական ոճի ըմբիշ, մրցում է 82 կգ քաշային կարգում։ Նվաճել է ոսկե մեդալ 2025 թվականի ըմբշամարտի աշխարհի առաջնությունում։

## Կարիերա
Ղոլամրեզան ծնվել է 2001 թվականին Շիրազում։

2025 թվականի ըմբշամարտի աշխարհի առաջնությունում, որը անց է կացվել Խորվաթիայի Զագրեբ քաղաքում, Ֆարհախին նվաճել է ոսկե մեդալ տղամարդկանց հունահռոմեական ոճի 82 կգ քաշային կարգում։ Մինչ եզրափակիչը, 1/32 եզրափակիչում 9-0 հաշվով հաղթել է Չինաստանի ներկայացուցիչ Լի Ցինժեին, 1/16 եզրափակիչում՝ հունգարացի Էրիկ Սիլվասիին 8-0 հաշվով, քառորդ եզրափակիչում՝ Շվեյցարիան ներկայացնող Ռամոն Բետշարտին 9-0 հաշվով, իսկ կիսաեզրափակիչում՝ խորվաթ Կարլո Կոդրիչին 7-1 հաշվով։ Եզրափակիչում հաղթել է վրացի Գելա Բոլկվաձեի նկատմամբ՝ 4-0 հաշվով, և հռչակվել է աշխարհի չեմպիոն։

## Ծանոթագրություններ

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Իրանցի ըմբշամարտիկներ
Հայկ Խլոյան

**Հայկ Խլոյան** (), հայ հունահռոմեական ոճի ըմբիշ, Մ23 տարեկանների ըմբշամարտի աշխարհի չեմպիոն, հանդես է գալիս 97 կգ քաշային կարգում։

## Կարիերա
2021 թվականին մասնակցել է Ռուսաստանում կայացած երիտասարդների աշխարհի առաջնությանը, որտեղ 1/8 եզրափակչում հաղթել է էստոնացի Ռիչարդ Կառլսոնին՝ 1-3 հաշվով, 1/4 եզրափակչում պարտվել է իրանցի Մորտեզա Ալղոսիին 1-2 հաշվով։

2022 թվականի Մինչև 23 տարեկանների Եվրոպայի առաջնությանը, որը տեղի է ունեցել Բուլղարիայում զբաղեցրել է 7-րդ հորիզոնականը։ Նույն թվականի Մինչև 23 տարեկանների աշխարհի առաջնության 1/8 եզրափակչում պարտվել է թուրք Մուսթաֆա Օլգունին։

2023 թվականին Խլոյանը Ռումինիայի Բուխարեստ քաղաքում կայացած ըմբշամարտի Եվրոպայի մինչև 23 տարեկանների առաջնությունում 97 կգ քաշային կարգում նվաճել է բրոնզե մեդալ։ Խլոյանը որակավորման փուլում 2-3 հաշվով պարտվել է հունգարացի Ալեքս Գերգոյին, որը հասել է եզրափակիչ՝ հնարավորության տալով Խլոյանին անցկացնել սփոփիչ գոտեմարտեր: Առաջին սփոփիչ գոտեմարտում Խլոյանը 9-0 հաշվով հաղթել է լեհ Յակուբ Կամիլին, իսկ երկրորդումթուրք Ֆաթիհ Օնվերմեզին՝ 9-1:

Հաջորդ տարի Խլոյանը նվաճել է ոսկե մեդալ 2024 թվականի ըմբշամարտի մինչև 23 տարեկանների աշխարհի առաջնությունում, որը տեղի է ունեցել Ալբանիայի մայրաքաղաք Տիրանայում։ Եզրափակչում հաղթել է բելառուս մարզիկին և դարձել մինչև 23 տարեկանների աշխարհի չեմպիոն 97 կգ քաշային կարգում։

2025 թվականին Խլոյանը դարձել է արծաթե մեդալակիր Հունգարիայի մայրաքաղաք Բուդապեշտում ընթացող Պոլյակ Իմրեի և Վարգա Յանոսի անվան վարկանիշային մրցաշարում։

## Ծանոթագրություններ

## Արտաքին հղումներ
* Հայկ Խլոյանը uww.org կայքում

Կատեգորիա:Հայ ըմբշամարտիկներ
Աշոտ Վարդապետյան

**Աշոտ Ռաֆայելի Վարդապետյան** (), շախմատի հայ մրցավար, միջազգային մրցավար (1993)։ 

Վարդապետյանը Շախմատի եվրոպական միության (ECU) երեք անդամից բաղկացած հոգաբարձուների խորհրդի անդամ է։ Նա նաև ՖԻԴԵ-ի կանոնների հանձնաժողովի պատվավոր նախագահն է։

## Մրցավարի կարիերա
Աշոտ Վարդապետյանը շախմատային մրցավար է։ Նա եղել է բազմաթիվ մրցաշարերի, այդ թվում՝ Վիշվանաթան Անանդի և Բորիս Գելֆանդի միջև աշխարհի չեմպիոնի տիտղոսի համար մրցախաղի (2012), Վիշվանաթան Անանդի և Մագնուս Կառլսենի միջև աշխարհի չեմպիոնի տիտղոսի համար մրցախաղի (2013), հավակնորդների մրցաշարի (2009), արագ և կայծակնային շախմատի աշխարհի առաջնությունների (2017), Եվրոպայի երիտասարդական առաջնությունների (2018), ՖԻԴԵ-ի աշխարհի գավաթի (2009, 2011, 2019), Եվրոպայի առաջնությունների (2014, 2019), Եվրոպայի կանանց առաջնությունների (2016, 2017) և աշխարհի թիմային առաջնության (2015) գլխավոր մրցավարը։

Գլխավոր մրցավարի տեղակալի պաշտոնում նա մասնակցել է Շախմատի օլիմպիադային (2010), «Աերոֆլոտ օփեն» A-մրցաշարին (2016, 2017, 2018, 2019, 2020), ՖԻԴԵ-ի աշխարհի գավաթին (2017) և այլ մրցաշարերի։

Որպես շախմատիստ Վարդապետյանն ունի վարպետության թեկնածուի կոչում։

## Պարգևներ
Երևանի սպորտի զարգացման գործում ներդրած նշանակալի ավանդի համար 2025 թվականի հոկտեմբերին Աշոտ Վարդապետյանը պարգևատրվել է Երևանի քաղաքապետարանի «Էրեբունի-Երևան 2800-ամյակ»-ի հուշամեդալով։

## Ծանոթագրություններ

## Արտաքին հղումներ
* Աշոտ Վարդապետյանը ՖԻԴԵ-ի տվյալների բազայում
* Կանոնների հանձնաժողով (ԿՀ): ratings.fide.com
* Դուբայում կայացած Կանոնների հանձնաժողովի հանդիպում։ rules.fide.com
* ՀՀ սպորտի նախարարության մեդալ՝ միջազգային մրցավար Աշոտ Վարդապետյանին europechess.org

Կատեգորիա:Հայ շախմատիստներ
Ռազմիկ Քուրդյան

**Ռազմիկ Քուրդյան** (), հայ հունահռոմեական ոճի ըմբիշ, հանդես է գալիս 130 կգ քաշային կարգում:

## Կարիերա
Քուրդյանը 2019 թվականին մասնակցել է կադետների Եվրոպայի առաջնությանը, որակավորման փուլում 0-9 հաշվով հաղթել է էստոնացի Օտ Հելիստեին և անցել 1/4-րդ եզրափակիչ, այդտեղ 3-2 հաշվով պարտվել է Սաիդ Մուսաևին, ստացել է հնարավորություն պայքարելու բրոնզե մեդալի համար, առաջին սփոփիչ գոտեմարտում հաղթել է Ռումինիան ներկայացնող Դավիթ Գրիգորյանին իսկ երկրորդում՝ 1-12 հաշվով պարտվել է ուկրաինացի Միխայելո Վիշնիվեցկիին:

2019 թվականի կադետների աշխարհի առաջնությունում, որը տեղի է ունեցել Բուլղարիայի մայրաքաղաք Սոֆիայում, Քուրդյանը նվաճել է արծաթե մեդալ, եզրափակչում պարտվելով իրանցի Շահրոխ Աբուզար Միկաեիլիին:

Քուրդյանը 2021 թվականին մասնակցել է պատանիների աշխարհի առաջնությանը, որը տեղի է ունեցել Ռուսաստանում, գրավել է 5-րդ հորիզոնականը:

2023 թվականի Մ23 տարեկանների աշխարհի առաջնության ժամանակ Քուրդյանը գրավել է 5-րդ հորիզոնականը, որակավորման փուլում 3-1 հաշվով հաղթել է ճապոնացի Սոտա Օկումուռային, 1/4 եզրափակչում հաղթել է եգիպտացի Ֆեքրի Էլիսային, 1/2 եզրափակչում պարտվել է թուրք Համզա Բաքիրին, բրոնզե մեդալի համար պայքարում պարտվել է Միխայիլ Լապտևին:

2025 թվականին մասնակցել է Մ23 տարեկանների Եվրոպայի առաջնությանը որը տեղի է ունեցել Ալբանիայի մայրաքաղաք Տիրանայում, 1/4 եզրափակչում պարտվել է ուկրաինացի Միխայելո Վիշնիվեցկիին, առաջին սփոփիչ գոտեմարտում հաղթել է հույն Գեորգիոս Քրիստոֆորդիսին, իսկ երկրորդում պարտվել՝ վրացի Սաբա Չիլաշվիլիին:

Մեծահասակների 2025 թվականի աշխարհի առաջնության 1/16 եզրփակչում հաղթել է ադրբեջանցի Բեկա Կանդելակիին, իսկ 1/8 եզրափակչում պարտվել Պավել Գլինչուկին:

2025 թվականին մասնակցել է Մ23 տարեկանների աշխարհի առաջնությանը որտեղ նվաճել է արծաթե մեդալ։

## Ծանոթագրություններ

Կատեգորիա:Հայ ըմբշամարտիկներ
My Christmas

***My Christmas,*** իտալացի կույր տենոր Անդրեա Բոչելիի տասներեքերորդ ստուդիական ալբոմը, որը թողարկվել է 2009 թվականի նոյեմբերի 3-ին *[[Universal Studios|Universal]], Sugar և Decca* լեյբլներում:

## Ալբոմի մասին
Ալբոմը ներառում է ամանորյա և սուրբծննդյան տոնական երգեր անգլերենով, իտալերենով, գերմաներենով և ֆրանսերենով։  Պրոդյուսերը եղել է Գրեմմիի բազմակի դափնեկիր *David Foster*-ը, ալբոմը ներառում է զուգերգեր Մերի Ջեյ Բլայջի, Նատալի Քոուլի, Ռիբա Մաքինթայրի, Քեթրին Ջենքինսի, *The Mormon Tabernacle Choir-ի, The Muppets-ի* հետ:

Ալբոմի իսպաներեն տարբերակը, որը կոչվում է «*Mi Navidad»*, թողարկվել է 2009 թվականի նոյեմբերի 23-ին:

Ալբոմը դրական արձագանքներ է ստացել երաժշտական քննադատների և ''AllMusic'' ինտերնետ-հրատարակությունների կողմից:

## Առևտրային հաջողություն
ԱՄՆ-ում 2009 թվականի վերջին երկու ամիսների ընթացքում ավելի քան 2,2 միլիոն օրինակով ալբոմը դարձել է տասնամյակի սուրբծննդյան բեսթսելլեր և 2009 թվականի բեսթսելլերներից մեկը՝ համաշխարհային 5 միլիոն տպաքանակով:

## Երգացանկ

## Հորիզոնականներ հիթ-շքերթներում և հավաստագրումներ

### Շաբաթական չարթեր

### Տարեկան ամփոփիչ չարթեր

### Հավաստագրում և վաճառք
;*My Christmas*

## Ծանոթագրություններ

Կատեգորիա:2009 ալբոմներ
Կառլո Սալվիոլի

**Կառլո Սալվիոլի** (, ), իտալացի շախմատիստ և շախմատային տեսաբան։

## Կենսագրություն
Ծնվել է Վենետիկում, եղել է նոտար, հայտնի է շախմատի պատմության և տեսության՝ հատկապես վերջնախաղի (էնդշպիլի) վերաբերյալ իր ուսումնասիրություններով։ Նա մի շարք աշխատությունների հեղինակ է, այդ թվում՝ «Շախմատային խաղի տեսություն և պրակտիկա» (, Վենետիկ, 1885֊1888), «Այսօրվա խաղը» ()։ Առաջին չորս հատորը լույս է տեսել առանձին 1927֊1930 թվականներին, իսկ հինգերորդ հատորի վրա աշխատելիս նա մահացել է։ Գրքի աշխատանքը շարունակել են նրա գործընկերները, և 1932 թվականին գրքի ամբողջական տարբերակի հրատարակությունը մեծ արձագանք է ունեցել շախմատային աշխարհում։

Որպես շախմատիստ՝ Սալվիոլին դարձել է Իտալիայի ազգային 3֊րդ մրցաշարի (Միլան, 1881) հաղթող և համարվել է Իտալիայի ոչ պաշտոնական չեմպիոն։ Նա նաև եղել է հաջորդ՝ չորրորդ իտալական ազգային մրցաշարի (Վենետիկ, 1883) կազմակերպիչներից մեկը և զբաղեցրել է 3-րդ տեղը։

1920 թվականին Վարեզեում կայացած համագումարում հիմնադրվել է Իտալիայի շախմատային ֆեդերացիան, և Սալվիոլին դարձել է նորաստեղծ կազմակերպության պատվավոր նախագահը։

Կառլո Սալվիոլին մահացել է Միրանոյում։ Իր ունեցվածքը նա կտակել է տեղական «Congregazione di Carità» բարեգործական կազմակերպությանը, որն այդ միջոցներով կառուցել է հիվանդանոց։

## Մարզական արդյունք

## Ծանոթագրություններ

## Արտաքին հղումներ
* Партии К. Сальвиоли в базе Chessgames.com
* Личная карточка К. Сальвиоли на сайте 365Chess

Կատեգորիա:Իտալացի իրավագետներ
Կատեգորիա:Իտալացի շախմատիստներ
Կատեգորիա:Իտալացի փաստաբաններ
Արտյոմ Բանդիկյան

**Արտյոմ Սլավիկի Բանդիկյան** (), հայ և ռուսաստանցի ֆուտբոլիստ, որը խաղում է կիսապաշտպանի և պաշտպանի դիրքում Մոսկվայի ԲԿՄԱ-ի և Հայաստանի մինչև 21 տարեկանների հավաքականի կազմում։

## Ակումբային կարիերա
Բանդիկյանը ծնվել է Մոսկվայում։

Մոսկվայի ԲԿՄԱ-ի ակադեմիայի սան է։

ԲԿՄԱ-ի երիտասարդական թիմի կազմում 2022/23 մրցաշրջանում դարձել է երիտասարդական ֆուտբոլային լիգայի բրոնզե մեդալակիր: 2024 մրցաշրջանում դարձել է լիգայի հաղթող։

2025 թվականի մարտի 29-ին, Ռուսաստանի առաջնության Մախաչկալայի «Դինամոյի» դեմ խաղում նա նշել է իր նորամուտը պրոֆեսիոնալ ֆուտբոլում։

2024/25 մրցաշրջանում ակումբի կազմում նվաճել է Ռուսաստանի առաջնության բրոնզե մեդալ։ Նա նաև դարձել է 2024/25 թվականների Ռուսաստանի գավաթակիր։

Ակումբի կազմում Բանդիկյանը նվաճել է 2025 թվականի Ռուսաստանի Սուպերգավաթը։

## Կարիերան հավաքականում
2023 թվականի սեպտեմբերին Բանդիկյանը հրավիրվել է Հայաստանի մինչև 19 տարեկանների հավաքական, որի կազմում անցկացրել է 2 խաղ։

2024 թվականի հոկտեմբերին նա հրավիրվել է Հայաստանի մինչև 21 տարեկանների հավաքական։ 2024 թվականի հոկտեմբերի 15-ին նա իր առաջին խաղն է անցկացրել 2025 թվականի Եվրոպայի առաջնության ընտրական մրցաշարում՝ Ալբանիայի մինչև 21 տարեկանների հավաքականի դեմ:

2025 թվականի նոյեմբերին առաջին անգամ հրավիրվել է Հայաստանի ազգային հավաքական՝ նախապատրաստվելու Աշխարհի 2026 թվականի առաջնության որակավորման փուլի Հունգարիայի և Պորտուգալիայի հավաքականների դեմ հանդիպումներին։

## Ելույթների վիճակագրություն

## Նվաճումներ
**ԲԿՄԱ (Մոսկվա)**

* Երիտասարդական ֆուտբոլային լիգայի հաղթող՝ 2024
* Ռուսաստանի առաջնության բրոնզե մեդալակիր՝ 2024/25
* Երիտասարդական ֆուտբոլային լիգայի բրոնզե մեդալակիր՝ 2022/23
* Ռուսաստանի գավաթակիր՝ 2024/25
* Ռուսաստանի Սուպերգավաթի հաղթող՝ 2025
* **Ընդամենը՝ 3 մրցանակ**

## Ծանոթագրություններ

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Մոսկվա քաղաքում ծնվածներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Ռազու

**Ռազու** (), լեռ կենտրոնական Սարդինիայում (Իտալիա), որի գագաթը՝ Պունտա Մաննա դի Մոնտե Ռազուն է՝ 1259 մ բարձրությամբ, Սասսարի գավառի ամենաբարձր գագաթը։

Լեռը գտնվում է Բոտիդա և Բոնո կոմունաներում, և նրա գագաթից բացվում է Կամպեդա սարահարթի և Տիրսո գետի հովտի տեսարանը։

## Անվանում
Լեռան անվանումը ծագում է «ռազու» բառից, որը սարդիներենում նշանակում է հարթ ռելիեֆով կամ լանջերին բուսականություն չունեցող տարածք։

## Բուսականություն
Լեռը շրջապատված է Ֆորեստա Բուրգոսի, Սոս Նիբերոսի և Բադդե Սալիգեսի անտառներով։ Ռազուի լանջերը ծածկված են փափուկ կաղնու (*Quercus pubescens*), եռաբլթակ թխկու (*Acer monspessulanum*), ցանովի շագանակենու (*Castanea sativa*) և քարե կաղնու (*Quercus ilex*) ընդարձակ անտառներով։ Այս անտառներից մեկը՝ Նիբերոսի անտառը, համարվում է Իտալիայում կենու (*Taxus baccata*) և սղոցի սովորականի (*Ilex aquifolium*) ամենամեծ անտառներից մեկը։ Նիբերոսում աճում են մեծ թվով հազարամյա նմուշներ։

Լեռան գագաթին է գտնվում Սարդինիայի Ագրոօդերևութաբանական ծառայության օդերևութաբանական կենտրոնը, որը հագեցած է հզոր ռադարով։

## Պատկերասրահ

Goceano country2.JPG|Ռազուի շրջակայքում
Monte Rasu (05).jpg|Ռադար, Օդերևութաբանական կենտրոն
Villa Piercy.jpg|Վիլլա Պիրսի շրջակա անտառում


## Ծանոթագրություններ

## Արտաքին հղումներ
*
Ստեփան Ասատրյան

**Ստեփան Ասատրյան** (որոշ շրջան՝ **Տեր Արամ քահանա**, ), կարգալույծ եղած նախկին հոգևորական քահանա, ում անունը լայնորեն շրջանառվում է Նիկոլ Փաշինյանի հակաեկեղեցական արշավի շրջանակներում։

## Կրոնական գործունեություն
Ստեփան Ասատրյանն իր հոգևոր գործունեության վերջին շրջանում եղել է Սուրբ Հովհաննավանք վանական համալիրի հոգևոր հովիվ, նաև հոգևոր ծառայության է կոչված եղել Ուշիի Սուրբ Սարգիս վանական համալիրում և Ծաղկեվանքում։

## Հասարակաքաղաքական գործունեություն
Իր հրապարակային ելույթների ընթացքում Ստեփան Ասատրյանը քննադատել է եկեղեցական վերնախավին՝ խոսելով «զազրելի բարքերի» մասին, ինչից հետո նրան պաշտպանել է կաթողիկոսի դեմ պայքար սկսած Նիկոլ Փաշինյանը։ Մայր Աթոռում սակայն նախապես նշել էին, որ քահանան, թերևս, ծիսական սխալ է թույլ տվել մկրտության ժամանակ, սակայն դրա համար պատիժ չի կիրառվի։

2025 թվականի հոկտեմբերի 15-ին Արագածոտնի թեմի առաջնորդ Մկրտիչ եպիսկոպոս Պռոշյանն ու ևս հինգ հոգևորական՝ Տ. Փառեն, Տ. Մանուկ, Տ. Հայկ, Տ. Մկրտիչ և Տ. Ղևոնդ քահանաները, ձերբակալվել են և տեղափոխվել Երևանի քննչական կոմիտե։ Ըստ տեղեկությունների՝ գործը կապվում է Ստեփան Ասատրյանի սեպտեմբերի 16-ի հայտարարության հետ, որտեղ նա ասել էր, որ 2021-ի ընդդիմության ցույցերին մասնակցել է վերադասի հարկադրանքով։

2025 թվականի հոկտեմբերի 21-ին Ստեփան Ասատրյանը կարգալույծ է հռչակվել Ամենայն հայոց կաթողիկոս Գարեգին Երկրորդի տնօրինությամբ։ Տնօրինության համար հիմք է ծառայել այն հանգամանքը, որ վերջինս հրապարակային կերպով վարկաբեկել է Եկեղեցին և առաջնորդներին, անտեսել է վերադասների հրահանգները, պատարագներում դադարեցրել է Կաթողիկոսի հիշատակությունը և հրաժարվել է ենթարկվել եկեղեցական կարգապահական մարմիններին։

Կարգալույծ հռչակվելու որոշումից հետո Ստեփան Ասատրյանը չի ընդունել Մայր Աթոռի տնօրինությունը և հայտարարել է, որ կիրակի օրը ինքնուրույն կերպով կշարունակի պատարագ մատուցել Հովհաննավանքում։ Ըստ լրատվական աղբյուրների՝ նրա քայլը գնահատվում է որպես Եկեղեցու կանոնադրության խախտում և փորձ՝ պառակտելու հոգևոր դասը, իսկ որոշ վերլուծություններով՝ այս գործընթացի ետևում կանգնած է իշխանությունը։

Վարչապետ Նիկոլ Փաշինյանը հայտարարել է, որ ինքն է «կարգալույծ» համարում Ամենայն Հայոց Կաթողիկոս Գարեգին Բ-ին՝ մեղադրելով նրան ու եկեղեցական վերնախավին խախտումների, անառակ վարքի և ժողովրդի նկատմամբ անպատասխանատու լինելու մեջ։ Վարչապետը նաև ընդգծել է, որ սատարում է կարգալույծ հռչակված Ստեփան Ասատրյանին և պատրաստվում է նրա մատուցած պատարագին մասնակցել՝ դրանով բացահայտ հակադրություն ձևավորելով Մայր Աթոռ Սուրբ Էջմիածնի հետ։

Տեր Զարեհ քահանա Աշուրյանի խոսքով՝ կարգալույծ հռչակված Ստեփան Ասատրյանի կողմից կատարվող ցանկացած ծիսակատարություն՝ պատարագ, մկրտություն, պսակ կամ հաղորդություն, Եկեղեցու կողմից համարվում է ոչ վավերական և անընդունելի, քանի որ նա այլևս չի կարող հանդես գալ որպես քահանա։

Փաստաբան Արա Զոհրաբյանը հաղորդում է ներկայացրել Նիկոլ Փաշինյանի և Ստեփան Ասատրյանի դեմ՝ նրանց մեղադրելով կրոնական ծեսի կատարմանը խոչընդոտելու նախապատրաստության մեջ։

## Քննադատություն
Կարգալույծ հռչակված Ստեփան Ասատրյանը փոխել է Հովհաննավանքի փականները, զավթել է Մայր Աթոռի գույքը և խոչընդոտում է օրինավոր քահանաների՝ Տեր Սարգսի և Տեր Մանուկի ծառայությունը։

## Ծանոթագրւթյուններ
Աննա դե Վրիս

**Աննա դե Վրիս**,  () հոլանդացի ուսուցիչ և գրող, հատկապես հայտնի է Նիդերլանդների տեղական կյանքի մասին վեպերով:

Դե Վրիսը ծնվել է Ասենի մոտակայքում գտնվող Կլոշտերվեն գյուղում, 1930 թվականին ամուսնացել է Ալիդա Գերդինա վան Վերմեսկերկենի հետ։ Զույգը ունեցել է հինգ երեխա: 1972 թվականին դե Վրիսը ազգային ճանաչում է ձեռք բերել, երբ նրա Բարտիեի մասին վեպերի հիման վրա հեռուստասերիալ է նկարահանվել: Բարտիեի կերպարը հետագայում դարձել է Դրենթ հոլանդական նահանգի խորհրդանիշը:

Դե Վրիսը գրել է մի շարք վեպեր, որոնցից ամենահայտնին «Բարտիեi» մասին շարքն է՝ Բարտիեի չափահասության մասին, ապա՝  «Բարտիե երջանկություն փնտրողը» վեպերը։ Նա նաև գրել է «Ճանապարհորդություն գիշերով» մանկական գիրքը Երկրորդ համաշխարհային պատերազմի մասին, որը հրատարակվել է չորս հատորով 1951-1958 թվականների միջև։ Նրա «Բարտիեի» մասին գրքերը կարող են համարվել «դաստիարակչական վեպեր»։

Դե Վրիսը մահացել է 60 տարեկան հասակում Զեյսթում։

## Հատընտիր գործեր
* *Փողոցի տղաներ (Jongens van de straat)*, 1934
* Բարտիե (Bartje), 1935
* Որսագող (*De stroper*), 1935
* Յաապ և Գերդիենջե (*Jaap en Gerdientje*), 1937
* Մեծ ջերմության վրա (*Op de grote heide*,), 1937
* Մեծ տորֆի կրակը (*De grote veenbrand*), 1937
* Մեծ պատմություն Աստվածաշնչի պատմության համար (*Groot vertelboek voor de Bijbelse geschiedenis*), 1938 թ
* Պատմություններ Սուրբ Ծննդյան համար (*Verhalen voor Kersttijd*), 1948 
* Հարյուր պատմություն Աստվածաշնչից (*Honderd vertellingen uit de bijbel*), 1949 
* Յան Վիլլեմի գիրքը (*Het boek van Jan Willem*), 1950 
* Ճանապարհորդություն գիշերվա միջով(*Reis door de nacht*) , 1951-1958 
* Մարգարեի մատանին (*De ring van de profeet,* համահեղինակ՝ Յան Ֆաբրիցիուս),, 1952
* Մանկակական նկարազարդ կտակ, Ուդեի կտակը (*Kinderkleurbijbel*), 1961
* Երկու աղջիկ արևադարձներում (*Twee meisjes in de tropen*), 1964

## Նշումներ


## Ծանոթագրություններ

Կատեգորիա:20-րդ դարի հոլանդացիներ
Կատեգորիա:Աստվածաշնչի թարգմանիչներ
Կատեգորիա:Հոլանդացի գրողներ
Կատեգորիա:Հոլանդացի մանկագիրներ
Բեռնարդո Կոռադի

**Բեռնարդո Կոռադի,** () ծնվել է 1976 թվականի մարտի 30-ին Սիենա քաղաքում, Իտալիա), իտալացի ֆուտբոլիստ, խաղում է հարձակվողի դիրքում։ Կոռադին խաղացել է Իտալիայի ֆուտբոլի ազգային հավաքականում։

## Ակումբային կարիերա
Բեռնարդոն իր կարիերան սկսել է իր ծննդավայրի ակումբում՝ «Սիենա»-ում։ 1994 թվականին համալրեց համեստ «Պոջիբոնսի» ակումբի կազմը։ Երկու մրցաշրջան այդ թիմում խաղալուց հետո Բեռնարդոն մեկ տարի անցկացրեց «Պոնսաչչո» ակումբում, որտեղից էլ տեղափոխվեց ավելի հայտնի «Կալյարի»։ «Կալյարիի» կազմում երիտասարդ հարձակվողը անցկացրեց ընդամենը 22 հանդիպում՝ առանց խփած գոլերի և հիմնականում հանդես էր գալիս համեստ ակումբներում՝ վարձավճարային պայմանագրերով։ 2000-ից 2002 թվականներին նա արդյունավետ խաղում էր Վերոնայի «Կիևո» ակումբում, որտեղ նրան նկատեցին «Ինտերի» ընտրողներն, ովքեր փնտրում էին Ռոնալդոյին փոխարինողին։ Սակայն Բեռնարդոն «Ինտերի» կազմում անցկացրեց ընդամենը մեկ խաղ և տեղափոխվեց «Լացիո», դառնալով Էռնան Կրեսպոյի տրանսֆերի գործարքի մի մասը։ «Լացիո»-ում Կոռրադին կազմեց հզոր հարձակողական զույգ Կլաուդիո Լոպեսի հետ։ Նրանց փայլուն խաղը հռոմեական ակումբին բերեց Իտալիայի գավաթի հաղթանակ 2004 թվականին։

Այդ նույն տարում «Վալենսիան» գնեց «Լացիոյի» երկու առաջատար խաղացողներին՝ Բեռնարդոյին և Սթեֆանո Ֆիորեին ։ Բեռնարդոն կանոնավոր կերպով էր խաղում, մինչև գլխավոր մարզիչ Կլաուդիո Ռանիերին հեռացվեց իր պաշտոնից։ Այդ ժամանակ հարձակվողը վարձավճարով տեղափոխվեց «Պարմա»։

2006 թվականի հուլիսի 20-ին Բեռնարդոն վաճառվեց «Մանչեսթեր Սիթի»։ Իր առաջին մրցաշրջանում նա մշտապես մասնակցում էր խաղերին, սակայն երկրորդ մրցաշրջանում նորից վարձավճարով վերադարձավ «Պարմա»։

Այնուհետև նա լքեց «Մանչեսթեր Սիթին» և վերադարձավ Իտալիա, որտեղ մեկ մրցաշրջան խաղաց «Ռեջինա» ակումբում և երկու մրցաշրջան՝ «Ուդինեզեում»։ Ուդինեի թիմում Բեռնարդոն հիմնականում դուրս էր գալիս փոխարինման և խփեց ընդամենը մեկ գոլ։

2012 թվականի մարտի 3-ին վետերանը տեղափոխվեց «Մոնրեալ Իմփաքթ», որտեղ անցկացրեց ընդամենը 11 հանդիպում։  2012 թվականի դեկտեմբերի 7-ին նա լքեց ակումբը։

## Հավաքականի կարիերա
Իտալիայի ազգային հավաքականի կազմում խաղացել է տասներեք խաղ և խփել երկու գոլ։ Բեռնարդոն հիմնականում փոխարինել է Քրիստիան Վիերիին։ Կորադին մասնակցել է 2004 թվականի Եվրոպայի ֆուտբոլի առաջնությանը, որտեղ խաղացել է մեկ խաղ։ Կորադիին շուտով ազգային հավաքականից դուրս են թողել հարձակվողներ Լուկա Տոնին և Ալբերտո Ջիլարդինոն։

### Իտալիայի ազգային հավաքականի վիճակագրությունը
Ընդհանուր՝ 13 խաղ / 2 գոլ; 10 հաղթանակ, 3 ոչ-ոքի, 0 պարտություն։

## Նվաճումներ
* Ֆուտբոլի Իտալիայի գավաթակիր՝ 2004թ.
* Եվրոպայի սուպերգավաթի հաղթող՝ 2004թ.

## Ծանոթագրություններ

## Հղումներ
* Официальный сайт Бернардо Корради
* Профиль на сайте Федерации Футбола Италии
* 

 
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Միջերկրածովյան երկրների ցանկ

thumb|365px|Միջերկրական ծովի քաղաքական քարտեզը 2024 թվականի սեպտեմբերի դրությամբ։**Միջերկրածովյան երկրներ,** պետություններ, որոնք շրջապատում են Միջերկրական ծովը կամ գտնվում են Միջերկրածովյան ավազանի սահմաններում։ Ծովի ափերին տեղակայված են Հարավային Եվրոպայի, Արևմտյան Ասիայի ու Հյուսիսային Աֆրիկայի 20 ինքնիշխան երկիր, մինչդեռ կղզային երկու երկիր՝ Մալթան և Կիպրոսը, ամբողջությամբ գտնվում են ծովի մեջ։ Բացի այդ, Միջերկրական ծովի սահմաններում Մեծ Բրիտանիան ունի երկու անդրծովային տարածք՝ Ջիբրալթարը արևմուտքում ու Ակրոտիրի և Դեկելիան՝ արևելքում։

Չնայած որ այս երկրները սահմանակից չեն Միջերկրական ծովին, Պորտուգալիան, Անդորրան, Սան Մարինոն, Վատիկանը, Կոսովոն, Սերբիան, Հյուսիսային Մակեդոնիան, Բուլղարիան և Հորդանանը ևս երբեմն համարվում են Միջերկրածովյան ավազանի երկրներ։ Դա պայմանավորված է ընդհանուր տարածաշրջանի հետ այս երկրների ունեցած կենսաաշխարհագրությամբ (կլիմա և բուսական աշխարհ), ինչպես նաև աշխարհագրական, տնտեսական, աշխարհաքաղաքական, պատմական, ազգային և մշակութային (լեզու, արվեստ, երաժշտություն, խոհանոց) կապերով։

## Միջերկրական ծովի ափին գտնվող երկրներ
Ստորև ներկայացվում է Միջերկրական ծովի ափին գտնվող երկրների և տարածքների ցանկը, որոնք ներկայացված են ժամացույցի սլաքի ուղղությամբ՝ Պիրենեյան թերակղզու հարավային կետից՝ Ջիբրալթարից սկսած:

### Հարավային Եվրոպայի ափագիծ
*
* (բրիտանական անդրծովյան տարածք)
*
*
* 
* 
*
*
*
*
*
*
*
* (Արևելյան Թրակիա)
### Արևմտյան Ասիայի ափագիծ
* (Անատոլիա)
*
* (բրիտանական անդրծովյան տարածք)
*
*
*
* (Գազայի հատված)

### Հյուսիսային Աֆրիկայի ափագիծ
*
*
*
*
*

## Միջերկրածովյան ավազանի երկրների ցանկ
Ստորև ներկայացված է Միջերկրածովյան կենսաաշխարհագրական ավազանին պատկանող երկրների և տարածքների ցանկը։

### Հարավային Եվրոպա
* 
* 
*  (բրիտանական անդրծովյան տարածք)
* 
* 
* 
* 
* 
* 
* 
* 
* 
* 
* 
*  (բրիտանական անդրծովյան տարածք)
* 
### Արևմտյան Ասիա
* (բրիտանական անդրծովյան տարածք) 
*
*
*
*
*
* 
*

### Հյուսիսային Աֆրիկա
* 
*
*
*
*

## Տես նաև
* Արևելյան Միջերկրական

## Ծանոթագրություններ

Կատեգորիա:Միջերկրական ծով
Կատեգորիա:Միջերկրական ծովի աշխարհագրություն
Ելենա Ավդեևա

**Ելենա Օսիպովնա Ավդեևա** () —Ռուս քաղաքական գործիչ, Դաշնության խորհրդի անդամ (2019–2023):

## Կենսագրություն
1992 թվականին ավարտել է Սանկտ Պետերբուրգի տնտեսագիտության և ֆինանսների պետական ​​համալսարանը։

1987 թվականից աշխատել է Չերեպովեցի շրջանի հարկային տեսչությունում, մինչև 1997 թվականը զբաղեցնելով անձնական հարկման վարչության պետի տեղակալի պաշտոնը: 1997-1999 թվականներին եղել է Չերեպովեց քաղաքի պետական ​​հարկային տեսչության անձնական եկամտահարկի վարչության պետի տեղակալ, ապա մինչև 2005 թվականը՝ Չերեպովեցի Ռուսաստանի Դաշնային հարկային ծառայության տեսչության պետի տեղակալ:2005 թվականին նա նշանակվել է Յուրի Կուզինի Վոլոգդայի մարզի կենտրոնական հարկային խորհրդատվական ծառայության գլխավոր տնօրենի տեղակալ։ 2006-ից 2012 թվականներին նա ղեկավարել է Չերեպովեցի քաղաքային տնտեսության և առևտրի բաժինը (այս ժամանակահատվածում քաղաքի քաղաքապետը Օլեգ Կուվշիննիկովն էր)։ Այնուհետև, մինչև 2017 թվականը։

2017 թվականի սեպտեմբերի 14-ին Ելենա Ավդեևան նշանակվել է Չերպովեցի քաղաքապետ (անցել է մրցութային ընտրություն՝ քաղաքի կառավարչի թափուր պաշտոնը լրացնելու համար), իսկ 2019 թվականի սեպտեմբերի 19-ին Վոլոգդայի մարզի նահանգապետ վերընտրված Օլեգ Կուվշիննիկովը նրան շնորհեց մարզի պետական ​​իշխանության գործադիր մարմնի ներկայացուցչի լիազորությունները Դաշնության խորհրդում։

Умерла 29 августа 2023 года на 56-м году жизни после продолжительной болезни. Похоронена в Мяксе.

Մահացել է 2023 թվականի օգոստոսի 29-ին, 56 տարեկան հասակում, երկարատև հիվանդությունից հետո։ Թաղված է Մյաքսայում։

## Պատժամիջոցներ
2022 թվականի մարտի 23-ին՝ Ռուսաստանի կողմից Ուկրաինա ներխուժման ֆոնին, նա ընդգրկվել է Կանադայի պատժամիջոցների ցանկում՝ որպես «ռեժիմի գործընկերներ»՝ Ուկրաինայի ինքնիշխանության և տարածքային ամբողջականության խախտմանը նպաստելու համար։

2022 թվականի դեկտեմբերի 16-ին ընդգրկվեցլ է ԵՄ պատժամիջոցների ցանկում, քանի որ՝ «աջակցել և իրականացրել է գործողություններ և քաղաքականություն, որոնք խաթարում են Ուկրաինայի տարածքային ամբողջականությունը»։

Նմանատիպ պատճառներով Ելենա Ավդեևան գտնվում էր Մեծ Բրիտանիայի, Շվեյցարիայի, Ուկրաինայի և Նոր Զելանդիայի պատժամիջոցների ցուցակներում։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2023 թվականի հունիսի 6)*՝ պառլամենտարիզմի զարգացման, ակտիվ օրենսդրական գործունեության և երկարամյա բարեխիղճ աշխատանքի համար*

## Ծանոթագրություններ


## Արտաքին հղումներ
* 
* 

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:«Միասնական Ռուսաստան» կուսակցության անդամներ
Կատեգորիա:Ռուս կին քաղաքական գործիչներ
Սևրի ճանապարհը (նկար)

**«Սևրի ճանապարհը»**, (),  ֆրանսիացի նկարիչ Ժան Բատիստ Կամիլ Կորոյի յուղանկարը, որը վրձնվել է 1850-ական թվականներին։ Նկարը ֆրանսիացի արվեստի հավաքորդ Ժորժ Թոմի-Տիերիի հավաքածուի մաս է կազմել։ Ձեռքբերման պահին այն գնահատվել է 12․000 ֆրանկ (15․084 ԱՄՆ դոլար, 2025 թվականի փոխարժեքով)։

1902 թվականին՝ նրա մահից հետո, ըստ նրա կտակի, նկարն ընդգրկվել է Լուվրի հավաքածուում։ Նկարը թանգարանից գողացվել է 1998 թվականի մայիսի 3-ին։ Գողացված նկարը մինչև 2025 թվականը չի գտնվել։

## Գողություն
«Սևրի ճանապարհը» գողացվել է Լուվրից 1998 թվականի մայիսի 3-ին՝ դրա շրջանակի հետևից պտուտակները հանելով։ Այդ ժամանակ նկարի արժեքը գնահատվել էր 1,3 միլիոն դոլար (համարժեք մոտ 2․500․000 դոլարի՝ 2024 թվականի արժեքով)։ Գողությունից անմիջապես հետո Լուվրը փակվել է, և ոստիկանությունը որոնել է հարյուրավոր այցելուների։ Նկարի շրջանակն ու ապակին ստուգվել են մատնահետքերի համար։ Գողացված նկարը մինչ օրս չի գտնվել և համարվում է կորած։

Մինչ այդ գողությունը Լուվրում տեղի է ունեցել մի շարք այլ գողություններ։ Նախորդ արվեստի գողությունը Լուվրում տեղի էր ունեցել նույն թվականի հունվարի 7-ին, երբ գողացվել էր մ.թ.ա. IV դարի հունական ընծայական սալիկ։

«Սևրի ճանապարհը» գողությունից հետո թանգարանի անվտանգության միջոցառումները խստացվել են, և այլ գողություններ Լուվրում չեն արձանագրվել մինչև 2025 թվականի հոկտեմբերի 19-ի կողոպուտը։

## Ծանոթագրություններ

## Արտաքին հղումներ
*Landscape stolen from Louvre

Կատեգորիա:1855 նկարներ
Կատեգորիա:Արվեստի գողացված գործեր
Կատեգորիա:Բնանկարներ
Կատեգորիա:Հանցագործություններ արվեստի ոլորտում
Կատեգորիա:Ֆրանսիայի գեղանկարչություն
Կատեգորիա:Ժան Բատիստ Կամիլ Կորոյի նկարներ
Կատեգորիա:Լուվրի նկարներ